Bolesławiec (pol. "Bolesławiec", miym. "Bunzlau", śl-miym.: "Bunzel") – miasto we dolnoślōnskym wojewōdztwie, we bolesławieckim krysie, na prawym brzygu rzyki Bōbr, na połedniowym kraju Dolnoślōnskich Borōw. We lotach 1975-1998 miasto administracyjniy noleżało do jelyniogōrskigo wojewōdztwa. Podug danych s 30 grudnia 2006, miasto mioło ōng. 40 800 miyszkańcōw. Miasto mo fest dobře zachowano strzedniowieczny nec ulicōw. W strzodku głōwnygo placu miasta - rynku, stoji barokowy rathaus. Rynek mo ksztout czworoboka - prostokōnta. S jygo krōtszych bokōw ôdchodzōm po dwie hulice, a s dugszych po jednyj. Wzduż rynkowych pierzejōw a hulic staromiejskych idzie zabudowa kamiyniczno. Miasto ôkaloł ćōng ôbrōnnych murōw poprzerzinanych miejskimi ajnfartōma, kerych bōło trzi. Piyrszy u wylotu hulicy Siyrpnio 80 mianowoł sie "Gōrny Ajnfart", drugi na anfangu hulicy Kutuzowa, mianowano "Mikołajski". Trzeci ajnfart stoł u wylotu hulicy Bolesława Prusa i majnowano uōnygo "Dolnym Ajnfartym".